|  |  |  |
| --- | --- | --- |
| 10.06.2024. | Nr. | 4.4 / 10758 |

**PRIEKŠLIKUMI**

paredzētajai darbībai - vēja elektrostaciju parka „Kurzeme” un ar to saistītās infrastruktūras

būvniecībai Saldus novada Zirņu un Pampāļu pagastos un Kuldīgas novada Skrundas pagastā

(ietekmes uz vidi novērtējumam)

**Priekšlikumi izdoti:** SIA „Sunly Land Solar” (reģ. Nr. 40203403221), Biroju iela 10, Lidosta „Rīga”, Mārupes pagasts, Mārupes novads, LV-1053, e-pasts: info@sunly.lv; liene.goba@sunly.lv

**Priekšlikumi:**

1. Vēja elektrostaciju (turpmāk - VES) novietojumu no valsts autoceļu asīm paredzēt ne tuvāk par 1,5 kārtīgu maksimālo vēja elektrostaciju augstumu.
2. Ņemt vērā, ka ar teritoriju robežojas valsts reģionālais autoceļš P107 Skrunda–Ezere (ar izpētes teritorijā iekļauto zemes gabala daļu no kopējās zemes vienības - arī valsts galvenais autoceļš A9 Rīga (Skulte)–Liepāja).
3. Izmantot esošos pievienojumus valsts autoceļiem, VSIA „Latvijas Valsts ceļi” (turpmāk – LVC) izveidoto valsts autoceļu ceļu pievienojumu reģistru un reģistrā noteiktās ceļu pievienojumu kategorijas atbilstoši Ministru kabineta 2008.gada 7. jūlija noteikumiem Nr. 505. „Noteikumi par pašvaldību, komersantu un māju ceļu pievienošanu valsts autoceļiem” norādot tos grafiskajā daļā. Ja nepieciešams izveidot jaunus pievienojumus valsts autoceļam, tos plānot atbilstoši minētajiem noteikumiem.
4. Plānojot būvmateriālu un VES piegāžu maršrutus, ņemt vērā esošo valsts autoceļu stāvokli, masas un gabarītu ierobežojumus, kā arī ņemt vērā to, ka, ja LVC konstatē valsts autoceļa bojājumus, nekavējoties var tikt uzstādītas masas ierobežojuma ceļa zīmes, līdz ar ko smagsvara pārvadājumus ieteicams plānot vasaras periodā no maija līdz septembrim, vai ilgstoša sasaluma laikā, kad autoceļu nestspēja ir visaugstākā.
5. Plānojot apbūvi un ar to saistītas transporta plūsmas, ņemt vērā to, ka plānotie risinājumi nevar pasliktināt braukšanas apstākļus uz valsts vietējiem autoceļiem, kura funkcija ir tranzīta satiksmes nodrošināšana.
6. Ņemt vērā, ka LVC nepiekrīt valsts autoceļu zemes nodalījuma joslu izmantošanai inženierkomunikāciju izvietošanai, to izvietošanu pieļaujams veikt ārpus valsts autoceļu zemes nodalījuma joslām.
7. Aicinām informēt LVC par ziņojuma par ietekmes novērtējumu sabiedrisko apspriešanu.

**Priekšlikumi izdoti pamatojoties uz:**

1. SIA „Sunly Land Solar” 2024. gada 27. maija iesniegumu Nr. 3.2/2024/14.
2. Likuma „Par autoceļiem” 7. panta trešo daļu.
3. Aizsargjoslu likumu.
4. Ministru kabineta 2008.gada 7. jūlija noteikumiem Nr. 505. „Noteikumi par pašvaldību, komersantu un māju ceļu pievienošanu valsts autoceļiem”.
5. Likumu „Par ietekmes uz vidi novērtējumu”.

|  |  |  |
| --- | --- | --- |
| Kurzemes reģionālās nodaļas vadītāja vietnieks |  | A. Gailums |
|  |  |  |

|  |  |
| --- | --- |
| |  | | --- | | Dokuments ir parakstīts ar drošu elektronisko parakstu un satur laika zīmogu. | |

Balčus 63423832,  
Anrijs.Balcus@lvceli.lv